Diari Oficial de la Generalitat Valenciana


Sumari del DOGV 3681, del 04-02-2000 (1999/10865)

Informació pública del programa d’actuació integrada per al desenvolupament de la unitat d’execució 1 del Pla de Reforma Interior del Convent de la Trinitat.
-------------------------------------------------------------------------------------------------------------------------------------------------------------

### Dades del document

Número de DOGV
:   3681

Data del DOGV
:   04-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10440


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució 1 del Pla de Reforma Interior del Convent de la Trinitat. [1999/M10731]
  
L'alcaldia, per la Resolució U-5881, de 5 d'octubre de 1999, va adoptar l'acord següent:
  
Vista l'alternativa tècnica de programa d'actuació integrada, presentada per la mercantil T. Gil, SL i els informes emesos per la Secció de Projectes d'Infraestructura del Servei de Projectes Urbans, pel Servei de Gestió Urbanística i per l'Oficina Tècnica de Planejament, de conformitat amb els articles 32, 27, 45 i 46 de la Llei Reguladora de l'Activitat Urbanística i la delegació conferida per la Resolució 2.242, de 7 de juliol de 1999, resolc:
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat, i després de remetre els avisos que disposa l'article 46.3 de la Llei Reguladora de l'Activitat Urbanística, i les notificacions als propietaris registrals de parcel·les afectades per l'actuació, l'alternativa tècnica de programa d'actuació integrada presentada per la mercantil T. Gil, SL, per a l'àmbit de la unitat d'execució número 1 del Pla Especial de Reforma Interior del Convent de la Trinitat i el seu entorn. Aquesta reparcel·lació voluntària, així com la sol·licitud per part de la mercantil T. Gil, SL, de l'aplicació del règim d'adjudicació preferent, per concórrer les circumstàncies de l'article 50.2.A) de la Llei Reguladora de l'Activitat Urbanística de la Generalitat Valenciana.
  
Durant el dit termini podran presentar-se en el Servei de Planejament de la corporació tant al·legacions com alternatives tècniques que pretenguen competir amb l'exposada al públic i quedarà prorrogat el termini per 20 dies addicionals, si durant els 10 primers dies d'informació pública alguna persona, prestant caució per import de 500.000 pessetes, es comprometera a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'ajuntament proposicions juridicoeconòmiques en plica tancada; l'acte d'obertura de pliques tindrà lloc el dia hàbil següent a l'acabament d'aquest termini, excepte que siga dissabte, cas en què es traslladarà al dia hàbil següent. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques.